ජනාධිපති ලේකම්වරයා, මැතිවරණ කොමිෂන් සභාව සහ නීතිපතිවරයා එහි වගඋත්තරකරුවන් ලෙස නම් කර තිබෙනවා.පාර්ලිමේන්තුව විසුරුවා හරිමින් නිකුත් කළ ගැසට් නිවේදනය බලරහිත කිරීමේ ආඥාවක් නිකුත් කිරීමට අමතරව අදාළ පෙත්සම් විභාග කර අවසන් වන තෙක් පාර්ලිමේන්තු මැතිවරණය අත්හිටුවීමේ නියෝගයක් නිකුත් කරන ලෙස ද පෙත්සම්කරුවන් ඉල්ලා සිටියා.පාර්ලිමේන්තුව විසුරුවා හැරීම නීතිවිරෝධී බවට පෙත්සම්කරුවන් ඊයේ දිනයේදී කරුණු දැක්වූ අතර, අදත් ඊට අදාළ පෙත්සම් සඳහා කරුණු දැක්වීම සිදුවනු ඇති.